เรื่องร้องเรียน (ถนน,ร้องเรียน) วันที่ 2023-08-23 07:01:00 — แขวงบางชัน เขตคลองสามวา จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660033405
ขอให้ตรวจสอบการสร้างกำแพงรุกล้ำออกมาบนถนนสาธารณะ บริเวณ โรงงาน (ไม่ทราบชื่อ เนื่องจากเป็นชื่อภาษาญี่ปุ่น และไม่ทราบเลขที่ตั้ง) ซอยรามอินทรา 117 แขวงบางชัน เขตคลองสามวา กรุงเทพมหานคร จุดสังเกต ให้เข้าไปในซอยรามอินทรา 117 ระยะทางประมาณ 1 กิโลเมตร จะเลยจากหมู่บ้านเอื้ออาทร มีนบุรี ระยะประมาณ 50 เมตร จะพบโรงงานดังกล่าวอยู่ซ้ายมือ ซึ่งเป็นโรงงานใหญ่อยู่ปากซอยเจริญพัฒนา 3 โดยมีเจ้าของโรงงาน เป็นเพศชาย ลูกครึ่งญี่ปุ่น (ทราบชื่อ) อายุ 60 ปีขึ้นไป สูงประมาณ 155 เซนติเมตร รูปร่างล่ำสัน ผิวสีขาว เนื่องจากผู้ร้องแจ้งว่า ทางโรงงานดังกล่าวได้ทำการก่อสร้างกำแพงรุกล้ำออกมาบนถนนสาธารณะ ประมาณเกือบ 1 เมตร ซึ่งกำแพงได้ล้อมสโลปเสาไฟไว้ (slope) ทำให้ไม่มีไหล่ถนน ซึ่งประชาชนไม่มีไหล่ทางสำหรับเดิน และทำให้ถนนแคบลง รถสัญจรได้เพียง 1 คันเท่านั้น พบเห็นมาประมาณ 10 ปีแล้ว เบื้องต้นเคยแจ้งเรื่องไปยังประธานชุมชน โดยประชาชนชุมชนประสานไปยังสำนักงานเขตคลองสามวา ซึ่งมีเจ้าหน้าที่มาถ่ายภาพไปแล้ว แต่ปัจจุบัน (วันที่ 22 สิงหาคม 2566) ยังคงประสบปัญหาเช่นเดิม (ผู้ร้องประสงค์ให้ปกปิดชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata